Sukkel om gewig te verloor na my swangerskap | Health24
Posted by: Bernice | 2013/02/11
Sukkel om gewig te verloor na my swangerskap
Ek het ongelooflik baie gewig opgetel met my eerste swangerskap. Ek het in totaal 30kg opgetel. My baba is nou al 13 maande oud, en ek is nogsteeds nie terug op my normale gewig ( 60kg ) nie. Ek is 30 jaar oud, weeg huidiglik 74kg en 1.62 lank. Ek probeer hard om reg te eet, gaan stap in die middae en drink baie water. Maar ek verloor geen gewig nie. Dit begin my nou al onderkry omdat ek niks verloor nie. Wat doen ek verkeerd ? En wat moet ek nog doen ?
Ek wardeer u raad..
Baie geluk met die geboorte van jou baba. Dit is 'n feit dat sommige vrouens wel gewig op tel met hul swangerskap(pe). Jou huidige BMI = 28.2 wat in die oorgewig reikwydte val. Om weer terug te keer na die normale reikwydte met 'n BMI van 24, behoort jy 63 kg te weeg, dus 'n verlies van 11 kg. El sal aanbeveel dat jy 'n gebalanseerde lae-vet, hoë-vesel-dieet gebruik (kliek op 'Diet' bo aan hierdie bladsy, en dan op 'Weight loss' en 'The right approach' en 'Slimming Diet') en vir 30 min per dag aan 'n fisiese aktiwiteit sal deelneem (bv. koop 'n springtou en spring elke dag vir 30 min tou, besoek 'n gym, gaan flink stap, ry fiets of swem).
Indien jy na een maand op 'n gebalanseerde verslankingsdieet en oefening nog steeds nie gewig verloor het nie, sal dit miskien 'n goeie idee wees om jou deur 'n mediese dokter te laat ondersoek vir hormoongebreke (tiroïed, insulien en/of vroulike hormone), wat moontlik a.g.v. jou swangerskap ontstaan het.